3. izlet planinskega krožka

***KRIŠKA GORA (1471 m)***

*KDAJ:* **sobota, 7. november 2015**

*ZBORNO MESTO:* Ob 8.00 pred OŠ Franceta Bevka.

*POTEK POTI:*

Z avtobusom se bomo zapeljali po Gorenjski do kraja Golnik in še naprej do vasi Gozd (891 m). Čakala nas bo lepa vijugasta pot skozi gozd vse do koče na vrhu.

Z vrha bomo imeli, če bo vreme dopuščalo, izjemno lep razgled, tako navzdol na Ljubljansko kotlino kot na Julijske Alpe s Triglavom.

Po počitku in malici v koči se bomo po isti poti vrnili do avtobusa.

Sledil bo prevoz nazaj v Ljubljano, kjer bomo pred šolo okoli 16. ure.

*VIŠINSKA RAZLIKA:* 580 m

*ČAS HOJE:* 4 ure (gor in dol)

*OPREMA:* Dobri gorniški čevlji, zaščitna oblačila zoper mraz in veter, knjižica Mladi gornik (kdor je nima, jo lahko dobi pri mentorju na šoli), če bo na poti sneg še pohodne palice in gamaše. Glede hrane in pijače: nekaj iz nahrbtnika (ne preveč, da ne bo nahrbtnik pretežak), raje nekaj denarja za kakšen priboljšek v koči (čaj, juha, enolončnica, štruklji, palačinke ...)

*CENA za prevoz:* **10 €**, plača se mentorju na zbornem mestu.

*PRIJAVE:* **Najkasneje** do **srede, 4. 11. 2015,** pri mentorici planinskega krožka!

*OPOMBA:* V primeru slabega vremena bo izlet prilagojen razmeram ali odpovedan.

*-*--------------------------------------------------------------------------------------------------------------------------------

**PRIJAVNICA**

Učenec / učenka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ razred \_\_\_\_\_\_\_ se bo udeležil-a izleta

planinskega krožka na Kriško goro.

Morebitne spremembe mi sporočite na telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: Podpis staršev: